ढलाई
ढलाई (Casting) एक प्रकार की विनिर्माण प्रक्रिया है जो प्राचीन काल से प्रचलित है। इस प्रक्रिया में पिघले हुए धातु, मिश्र धातु, प्लास्टिक अथवा किसी जम सकने वाले द्रव को एक साँचे में डाला जाता है ताकि ठंडा हो जाने पर वह साँचे का आकार ले सके। ठंडा हो जाने के बाद द्रव ठोस हो जाता है और साँचे का आकार ले लेता है। इस ठोस पदार्थ को या तो साँचे से सरका कर अथवा साँचे को तोड़ कर बाहर निकाला जाता है। इस प्रक्रिया को ६००० वर्ष पुराना माना जाता है।